**Ko su najveći negatori genocida u Srebrenici**

Na podužoj listi negatora ističu se Tomislav Nikolić, Milorad Dodik, Ljiljana Bulatović-Medić, Jurgen Elsasser, Peter Brock, Srđa Trifković, Diana Johnstone, Alexandros Lykourezos, Darko Trifunović...

Autor : Bedrudin Brljavac  
   
Iako je nesporna historijska činjenica da je Međunarodni sud pravde (MSP) u Hagu masovne zločine počinje u Srebrenici jasno okarakterizira kao [genocid](http://www.aa.com.tr/ba/mod/tag/genocid), još uvijek postoje osobe koji to u svojim izjavama otvoreno negiraju.  
   
Agencija Anadolija istražila je koje su to osobe i javne ličnosti ušle u historiju kao najveći negatori [genocid](http://www.aa.com.tr/ba/mod/tag/genocid)a u Srebrenici, jednog od planetarno najvećih zločina na evropskom kontinentu u povijesti.  
   
Među najveće negatore [genocid](http://www.aa.com.tr/ba/mod/tag/genocid)a u Srebrenici svrstao se aktuelni predsjednik Srbije Tomislav Nikolić koji nedavno za italijanski list "Koriere dela Sera" ponovio da se u Srebrenici nije dogodio [genocid](http://www.aa.com.tr/ba/mod/tag/genocid).  
   
"U Srebrenici se nije desio [genocid](http://www.aa.com.tr/ba/mod/tag/genocid). Riječ je o pojedinačnoj krivici pripadnika srpskog naroda. Srpski parlament je osudio ovaj zločin, ali nije kazao da je riječ o [genocid](http://www.aa.com.tr/ba/mod/tag/genocid)u. Nijedan Srbin ne priznaje [genocid](http://www.aa.com.tr/ba/mod/tag/genocid) u Srebrenici, pa ni ja", rekao je Nikolić, što je oštro kritizirano u demokratskom svijetu.  
   
Javnosti u BiH, kao i u zemljama Balkana,  dobro su poznate izjave Milorada Dodika, predsjednika Saveza nezavisnih socijaldemokrata i aktuelnog predsjednikaRepublike Srpske (RS)  
   
On, također, na svakom koraku ističe kako je pokolj u Srebrenici ˝iako je bio strašan zločin, nije bio [genocid](http://www.aa.com.tr/ba/mod/tag/genocid)˝.  
   
Nedavno je na predizbornom skupu kazao:   
   
“Od Srebrenice sve vrijeme pokušavalo praviti loše mjesto za Srbe tvrdnjom da je ovdje počinjen [genocid](http://www.aa.com.tr/ba/mod/tag/genocid). Ja ovdje tvrdim da nije počinjen [genocid](http://www.aa.com.tr/ba/mod/tag/genocid). Nije bilo [genocid](http://www.aa.com.tr/ba/mod/tag/genocid)a“, poručio je on.  
   
Ljiljana Bulatović-Medić, autorica nekoliko knjiga u kojima slavi optužene ratne zločince u BiH, također, otvoreno negira [genocid](http://www.aa.com.tr/ba/mod/tag/genocid) u Srebrenici.  
   
Na jednoj od naučnih konferencija, u maju 2005. godine, kazala je da se Srebrenici nije bilo [genocid](http://www.aa.com.tr/ba/mod/tag/genocid)a. Tom prilikom je tražila da se mezari srebreničkih žrtava [genocid](http://www.aa.com.tr/ba/mod/tag/genocid)a premjeste iz ˝srpske Srebrenice˝ u Federaciju, jer ˝grobovi zauzimaju vrlo produktivan dio zemljišta koji bi se trebao koristiti za poljoprivredu˝!?  
   
Jurgen Elsasser, autor kontroverzne knjige "Kako je džihad došao u Evropu" tvrdi da je "oko 700 bosanskih Muslimana ubijeno je u Srebrenici", iako je nedvosmisleno potvrđen broj od preko 8.000 ubijenih nevinih Srebreničana.  
   
Također, Elsasser navodi da je ˝priča o Srebrenici kao najstrašnijem zločinu u Evropi poslije Drugog svjetskog rata klasična manipulacija˝ Po njemu, za manipulaciju je kriv Haški tribunal, koji je ˝instrument američke politike za uništavanje Srbije˝.  
   
Novinar i autor knjige "Medijsko čišćenje: Prljavo izvještavanje", Peter Brock,  još je jedan u crnom nizu onih koji iz ko zna kakvih razloga negiraju odlučnost Vojse Republike Srpske i MUP-a Republike Srpske da iz Porinja istrijebe Bošnjake.  
   
U momentima dok se u Srebrenici dešavao [genocid](http://www.aa.com.tr/ba/mod/tag/genocid), ovaj novinar je objavljivao novinske članke u kojima je tvrdio da u  BiH uopće ne postoje koncentracijski logori.  
   
Također, politička analitičarka ljevičarske orijentacije Diana Johnstone 2005. godine je napisala knjigu "[Srebrenica](http://www.aa.com.tr/ba/mod/tag/srebrenica) Revisited", u kojoj, također, otvoreno negira bosanski [genocid](http://www.aa.com.tr/ba/mod/tag/genocid).  
   
Direktor američkog Centra međunarodnih za međunarodne odnose Rockford Srđa Trifković  tvrdi da je slučaj [Srebrenica](http://www.aa.com.tr/ba/mod/tag/srebrenica) "iskonstruisani mit, koji u prvom redu ima svoju izrazito političku funkciju delegitimizacije, ukidanja Republike Srpske i revizije Dejtonskog sporazuma". Također, on je izjavio da je cilj ''Srebreničkog mita" uspostavljanje mita o mučeništvu ''dobrih muslimana od strane zlih hrišćana".  
   
Još jedan intelektualac i poznati grčki advokat Alexandros Lykourezos pokušavao se promovirati tvrdeći da je u Srebrenici ubijeno mnogo manje ljudi nego je sad poznato.  
U dokumentarnom filmu "Grčki način", Lykourezos iznosi stav da on lično ne "vjeruje da je 7.000 ljudi ubijeno je u Srebrenici".  
   
Profesor na Fakultetu sigurnosnih studija Univerziteta u Beogradu Darko Trifunović autor je izvještaja Vlade Republike Srpske u kojem je, također, negira strašni zločin u Srebrenici.  
   
Također, bivši pripadnik mirovnih snaga Ujedinjenih naroda (UN) u Srebrenici Marco Van Hees iz Holandije otišao je tako daleko u ocjenama da je tvrdio kako  
su vojnici UN-a morali "zaštititi sebe od muslimana, a ne štiti muslimane od Srba".  
Marco Van Hees opravdava srpske ratne zločine i ne slaže se s onim što on naziva ˝verzijom događaja koje nameću jednostrani zapadni mediji˝.  
   
Javnosti u BiH i u regionu Balkana je, također,  poznatje i Milivoje Ivanišević koji u knjizi „Lična karta Srebrenice“ otvoreno negira sudski potvrđene činjenice o [genocid](http://www.aa.com.tr/ba/mod/tag/genocid)u u Srebrenici, ubijenim civilima i njihovom broju.  
   
Politički analitičar Michael Averko je poznat po tome da javno manipulira referentnim historijskim činjenicama kako bi „dokazao da je smrt između 8.000 i 10.000 Bošnjaka izmišljotina i pretjerivanje“. Averko je pokušao dobiti podršku onih koji se slažu s njegovim ocjenama o [genocid](http://www.aa.com.tr/ba/mod/tag/genocid)u u Srebrenici.  
   
Još jedan iz grupe negatora [genocid](http://www.aa.com.tr/ba/mod/tag/genocid)a je i Nebojša Malić, poznati srpski radikal, koji živi u Americi.Riječ je o sinu Mirjane Malić, funkcionerke Socijaldemokratske partije (SDP) i predsjedavajuće Skupštine Kantona Sarajevo.  
   
Malić je objavio veliki broj tekstova u kojima otvoreno brani Radovana Karadžića, negira [genocid](http://www.aa.com.tr/ba/mod/tag/genocid) u Srebrenici i manipulira brojem Bošnjaka ubijenih u toj enklavi.  
   
Michael Parenti, samozvani ”balkanski revizionista” i autor knjige “Ubiti naciju: Napad na Jugoslaviju”,otvoreno negira [genocid](http://www.aa.com.tr/ba/mod/tag/genocid) u Srebrenici, kao i sistemska i organizirana silovanja, etničko čišćenje i druge oblike zločina protiv čovječnosti i ratne zločine koji su se dogodili tokom agresije na BiH. Štaviše, on okrivljuje Bošnjake za [genocid](http://www.aa.com.tr/ba/mod/tag/genocid) u Srebrenici!?  
   
Autor knjige “Srebrenica: Falsifikovanje istorije” Stefan Karganović je, također, jedan od onih koji u svojim javnim izjavama manipuliraju brojkama u srebreničkom [genocid](http://www.aa.com.tr/ba/mod/tag/genocid)u. Karganović je izjavio da je „zvanična priča o Srebrenici lažna, a prvi razlog je to što u Srebrenici nije bilo 8.000 žrtava“.  
   
Međunarodni krivični sud za bivšu Jugoslaviju (MKSJ) je donio pravosnažnu presudu u kojoj masakr u Srebrenici kvalificira kao zločin [genocid](http://www.aa.com.tr/ba/mod/tag/genocid)a. Genocid u Srebrenici se dogodio jula 1995. godine i podrazumijeva masovna planska ubistva više od 8.000 bošnjačkih muškaraca i dječaka između 12 i 77 godina.  
   
Genocid se dogodio u regionu Srebrenice, a izvele su ga Vojska Republike Srpske pod komandom generala Ratka Mladića uključujući i paravojnu formaciju "Škorpioni", pod kontrolom Ministarstva unutrašnjih poslova Srbije.

**Orginal tekst:** <http://www.aa.com.tr/ba/s/90026--ko-su-najveci-negatori-genocida-u-srebrenici>

**NEGATORU GENOCIDA TRIFKOVIĆU ZABRANJEN ULAZ U KANADU**

<http://bosnjaci.net/prilog.php?pid=40795>

**TRIFUNOVIĆUU ZABRANJENO UČEŠĆE NA KONGRESU EVROPSKE POLICIJE**

<http://bosnjaci.net/prilog.php?pid=15267>

**OTVORENO PISMO JOHNSTONE KOJA U KNJIZI “FOOLS CRUSADE YUGOSLAVIA, NATO AND WESTERN DELUSIONS” GRUBO NEGIRA GENOCID U SREBRENICI I BiH**

<http://www.bosnjaci.net/prilog.php?pid=16908>